Keskustelu:Kansallinen Edistyspuolue

message: Mielenkiintoinen tuo artikkeliin hetki sitten lisätty maininta "Kansallinen Edistyspuolue on ilmoittanut jatkavansa toimintaansa" . Ilmeisestikin uuden puolueprojektin tapauksessa kyseessä on Liberaalien, puoluerekisteristä jo vuonna 2007 pudonneen ja sinne uudelleen pyrkimättömän  pienpuolueen vaikuttajien projekti (tuoreen Facebook-sivun "Edistyspuolue" tykkääjien joukossakin näyttää olevan muun muassa Liberaalien viimeisin puheenjohtaja). Näkyy siis olevan ihan todellinen puolueenperustamisprojekti, mutta vaikka Liberaalit onkin pitkän ketjun kautta tavallaan Kansallisen Edistyspuolueen seuraaja (välissä Suomen Kansanpuolue, Vapaamielisten Liitto ja Liberaalinen Kansanpuolue), niin ei tuota uutta puolueviritystä kannattane kuitenkaan käsitellä tässä artikkelissa samana puolueena kuin tätä vanhaa? Jos tuo uusi Kansallinen Edistyspuolue onnistuu aikanaan pääsemään puoluerekisteriin, käsittely erillisissä artikkeleissa tyyliin Nuorsuomalaiset ja Nuorsuomalainen Puolue lienee sopivampi ratkaisu? Sitä ennen voitaneen toki kuitata maininnalla tässä artikkelissa ja/tai artikkelissa Liberaalit, mutta eri tapaan kuin mainittu "on ilmoittanut jatkavansa toimintaansa". --Nironen 18. toukokuuta 2011 kello 09.52 (EEST)
Artikkeliin on nähtävästi lisätty uusi uuden Kansallisen Edistyspuolueen vanhaan samannimiseen puolueeseen sekoittava maininta . Samasta asiasta kysymys kuin ylempänä: ei kai voi olla niin, että uutta puoluetta, vaikka käyttääkin samaa nimeä, voidaan käsitellä tässä artikkelissa kuin se olisi sama puolue kuin vanha Kansallinen Edistyspuolue? Toisena esimerkkinä ylemmän Nuorsuomalaiset -tapauksen lisäksi: vanhasta SKP:stä ja nykyisestä SKP:stäkin on erilliset artikkelit. --Nironen 3. lokakuuta 2011 kello 08.06 (EEST)
Sen ohella että oli lisätty (1950-luvulla toimintansa lopettaneen) puolueen "kotisivu", oli näköjään poistettu olennainen tieto vapaamielisten liiton ja kansanpuolueen yhdistymisestä LKP:ksi, joten tallensin versioon ennen viimeisimpiä ip:n tekemiä muokkauksia. Jossakin muodossa (esim. omana kappaleenaan lopussa) uuden puolueen perustamishankkeista on varmaan mahdollista tässä mainita, mutta ei ainakaan mitään "toisia" perustamisvuosia ja puolueen kotisivuja 1950-luvulla lakanneen puolueen artikkeliin.--Urjanhai 3. lokakuuta 2011 kello 08.43 (EEST)
replies: text: Olen samaa mieltä, että uusi Edistyspuolue ei kuulu tähän artikkeliin (paitsi ehkä Tämä artikkeli -mallineeseen ihan alkuun), vaan siitä kuuluu tehdä oma artikkeli, jos se nyt tosiaan saadaan käyntiin. Myös SKP:n, IKL:n ja Suomen työväenpuolueen tapauksissa on perustettu uusia puolueita, jotka ovat pyrkineet legitimoimaan itseään käyttämällä kuuluisan historiallisen puolueen nimeä. Kaikissa näissä tapauksissa on uudesta puolueesta tehty ihan itsenäinen artikkeli, kuten kuuluukin. Kumosin äsken taas tähän artikkeliin uudelleen tehdyn lisäyksen uudesta Edistyspuolueesta. --Risukarhi 3. lokakuuta 2011 kello 19.58 (EEST)
replies: text: :Aivan. Vihreän langan mukaan se on juuri Liberaalien nettisivulla ko. puolueen puheenjohtajaksi tituuleerattu Flemming, joka on uutta puoluetta perustamassa. Noita uusia puolueita tuli jossain vaiheessa aika määrä, eivätkä kaikki päässeet Wikipediaan asti (jostain syystä rekisteröimättömäksi jääneet Tietoyhteiskuntapuolue ja Suomen islamilainen puolue ovat täällä) Koska liberaalienkin toiminta on jäänyt vaisuksi, lisättäköön vanhan nimellä ratsastava uusi Edistyspuolue omaan artikkeliinsa vasta jos se ikinä pääsee rekisteriin saakka. --Mikko Paananen 3. lokakuuta 2011 kello 21.20 (EEST)
replies: text: ::Kyseessä on sama yhdistys eli sama puolue. Katso:   --Risukarhi 15. lokakuuta 2011 kello 19.06 (EEST)
replies: text: :::Vaikka uuden puolueen perustamisessa käytetään ponnahduslautana yhdistysrekisterissä 60 vuotta riippunutta yhdistystä (jolla tuskin on tänä aikana ollut juuri mitään elämää), niin kyllähän kyseessä on sittenkin selvästi uusi puolue. --Risukarhi 15. lokakuuta 2011 kello 17.55 (EEST)
replies: text: ::::Joo... suomalainen yhdistyslainsäädäntöhän on sellainen, että yhdistys purkautuu vain omalla päätöksellään, ja toiminnan lopahtaessa ketään ei välttämättä kiinnosta kokoontua purkamaan yhdistystä. Suomessa lieneekin tuhansia toimintansa lopettaneita, mutta paperilla olemassa olevia yhdistyksiä. Vähän samankaltainen juttu on nykyisen SKP:n perustaminen Pakinkylän Veljien paperiyhdistyksen päälle - ei se tee perustamisvuodeksi vuotta 1948. Toinen asia on sitten se, ettei YTJ:stä löydy Kansallista Edistyspuoluetta, eikä Vihreän langan jutussakaan luvattu että kyse olisi edes paperilla samasta yhdistyksestä. -- Piisamson 15. lokakuuta 2011 kello 18.18 (EEST)
replies: text: :::::14.737	Helsinki	09.06.1928	24.08.2011	Kansallinen Edistyspuolue r.y   --Risukarhi 16. lokakuuta 2011 kello 12.48 (EEST)

text: Koska on selvää, että hankkeella http://www.edistyspuolue.fi/ on pitkälti sama ideologia ja vieläpä juridisesti on kyse samasta yhdistyksestä kuin tällä historian saatossa vaikuttaneella puolueella, niin minun mielestäni uusi hanke ansaitsee maininnan tällä sivulla. Ja koska tuo hanke ei ole oman artikkelin arvoinen ainakaan vielä, niin tuon elvytyshankkeen voi selittää omassa kappaleessaan tässä artikkelissa.--Thv 14. marraskuuta 2011 kello 13.44 (EET)
replies: text: :Kyllä tämän artikkelin loppuun voidaan laittaa joku asiasta mainitseva virke ja punainen linkki (Edistyspuolue (2011) tms.). Ei siitä nyt ehkä kokonaista kappaletta kannata kirjoittaa, kun ei ole mitään takeita siitä, että uusi hanke edes etenee puoluerekisteriin saakka. Sitten jos se sinne pääsee, niin uudesta puolueesta tietysti oma artikkeli ja tämän artikkelin alkuun Tämä artikkeli -malline. Puoluehankkeen oma nettisivu ei muuten kelpaa riippumatomattomaksi lähteeksi; sen sijaan aiheesta oli muistaakseni jotain viimeisimmässä Suomen Kuvalehdessä, joten siinä lienee tarvittava julkaistu ulkoinen lähde. --Risukarhi 14. marraskuuta 2011 kello 13.52 (EET)
Suojattu viikoksi, ettei joka päivä jouduta samaa muokkausta kumoamaan. --Otrfan 16. lokakuuta 2011 kello 20.50 (EEST)

message: Logo olisi hyvä saada.--85.23.98.247 23. huhtikuuta 2017 kello 17.27 (EEST)
thread_title: Puolueen logo